**ΟΣΤΕΟΑΡΘΡΙΤΙΔΑ**

Χαρακτηρίζεται από καταστροφή του αρθρικού χόνδρου και από υπερτροφία των οστών στην περιφέρεια της άρθρωσης. Η Οστεοαρθρίτιδα μπορεί να είναι ιδιοπαθής ή δευτεροπαθής.

ΟΣΤΑ ΠΟΥ ΣΥΝΗΘΩΣ ΠΡΟΣΒΑΛΛΟΝΤΑΙ ΑΠΟ ΟΣΤΕΟΑΡΘΡΙΤΙΔΑ

* Άκρα χείρα
* Καρπός
* Αυχένας
* Οσφύος
* Ισχίου
* Γόνατος
* Ποδοκνημικών
* Άκρου ποδός

Η οστεοαρθρίτιδα (η οποία ονομάζεται επίσης και εκφυλιστική αρθροπάθεια) είναι η συχνότερη μορφή αρθρίτιδας.

ΙΔΙΟΠΑΘΗΣ: χωρίς γνωστό αίτιο

ΔΕΥΤΕΡΟΠΑΘΗΣ: σχετιζόμενη με παράγοντες κινδύνου

Η ιδιοπαθής προσβάλλει περισσότερα από 60.000.000 άτομα στις ΗΠΑ. Μέχρι την ηλικία των 55 ετών, οι άρρενες ενήλικες προσβάλλονται συχνότερα από τις γυναίκες. Στις μεγαλύτερες ηλικίες η επίπτωση στις γυναίκες είναι δύο φορές μεγαλύτερες.

Η εντοπισμένη οστεοαρθρίτιδα προσβάλλει μόνο μία ή δύο αρθρώσεις ενώ η γενικευμένη, τρεις ή περισσότερες. Η γενικευμένη μπορεί να διακριθεί σε οζώδη (προσβάλλει τα χέρια) και μη οζώδη (χωρίς προσβολή των χεριών).

ΠΑΡΑΓΟΝΤΕΣ ΚΙΝΔΥΝΟΥ ΓΙΑ ΤΗΝ ΕΜΦΑΝΙΣΗ ΟΣΤΕΟΑΡΘΡΙΤΙΔΑΣ

* Τραυματισμοί, σωματική καταπόνηση
* Νευρολογικές διαταραχές
* Ενδοκρινικά νοσήματα
* Αυξημένο σωματικό βάρος
* Έλλειψη σωματικής άσκησης
* Χρήση κάποιων φαρμάκων
* Εμμηνόπαυση στις γυναίκες

ΠΑΘΟΦΥΣΙΟΛΟΓΙΑ: Καταστρέφεται ο χόνδρος (απώλεια κολλαγόνου και πρωτεογλυκανών) και το οστό αποκαλύπτεται. Στις γυμνές από χόνδρο περιοχές, το οστό παχύνεται και χάνει την ικανότητα απορρόφησης της μηχανικής ενέργειας.

ΟΣΤΕΟΑΡΘΡΙΤΙΔΑ ΓΟΝΑΤΟΣ – ΚΛΙΝΙΚΗ ΕΙΚΟΝΑ

* Πόνος
* Οστεώδης υπερτροφία
* Οίδημα
* Κριγμός
* Αστάθεια άρθρωσης
* Παραμόρφωση

ΣΥΝΤΗΡΗΤΙΚΗ ΘΕΡΑΠΕΙΑ

* Φυσικοθεραπεία και ασκήσεις βελτίωσης του εύρους της κίνησης
* Ανάπαυση της προσβεβλημένης άρθρωσης
* Χρήση μπαστουνιού, περπατούρας ή πατερίτσας
* Απώλεια βάρους, εάν κρίνεται απαραίτητο
* Αναλγητικά και αντιφλεγμονώδη φάρμακα

ΧΕΙΡΟΥΡΓΙΚΗ ΘΕΡΑΠΕΙΑ

* ΑΡΘΡΟΣΚΟΠΗΣΗ
* ΟΣΤΕΟΤΟΜΙΑ
* ΑΡΘΡΟΠΛΑΣΤΙΚΗ

ΑΘΡΘΡΟΣΚΟΠΗΣΗ: είχε εμφανιστεί αρκετά στο παρελθόν. Στόχος ήταν η απομάκρυνση των προϊόντων αποδόμησης του χόνδρου. Υπάρχουν ερωτηματικά με την αποτελεσματικότητά της.

ΟΣΤΕΟΤΟΜΙΑ: είναι η διενέργεια μιας τομής, η οποία μπορεί να χρησιμοποιηθεί για τον ευθειασμό της προσβεβλημένης άρθρωσης. Αν και η οστεοτομία δε σταματά την εξέλιξη της οστεοαρθρίτιδας, μπορεί να έχει ευεργετικά αποτελέσματα στη λειτουργικότητα της άρθρωσης και την ανακούφιση από τον πόνο.

ΟΛΙΚΗ ΑΡΘΡΟΠΛΑΣΤΙΚΗ ΓΟΝΑΤΟΣ

ΑΡΘΡΟΠΛΑΣΤΙΚΗ ονομάζεται η επέμβαση ανακατασκευής ή αντικατάστασης μιας άρθρωσης. Έχει συνήθως ένδειξη σε ασθενείς με σημαντική διαταραχή της κινητικότητας και πόνο στην ηρεμία. Στους περισσότερους ασθενείς με οστεοαρθρίτιδα αμφότερες οι αρθρικές επιφάνειες αντικαθίστανται με προσθετικά μέρη. Η επέμβαση αυτή ονομάζεται ΟΛΙΚΗ ΑΡΘΡΟΠΛΑΣΤΙΚΗ.

Σε μια ολική αρθροπλαστική αφαιρείται το σύνολο ή μέρος του αρθρικού θυλάκου, του αρθρικού χόνδρου και του οστού που απαρτίζουν την άρθρωση. Η μία από τις δύο αρθρικές επιφάνειες αντικαθίστανται από μια μεταλλική πρόθεση (συνήθως το άνω τμήμα). Η άλλη αρθρική επιφάνεια αντικαθίστανται από κεραμικό υλικό με επικάλυψη σιλικόνης ή από μια πλαστική πρόθεση.



**ΕΠΙΓΟΝΑΤΙΔΑ**

Ανατομικά η επιγονατίδα αποτελεί το μεγαλύτερο σησαμοειδές οστούν του οργανισμού (οστό που σχηματίζεται μέσα σε μυϊκό τένοντα). Παρεμβάλλεται μεταξύ του τένοντα του τετρακέφαλου και του επιγονατιδικού και συμβάλει στην λειτουργία του εκτατικού μηχανισμού του γόνατος. Η επιγονατίδα σχηματίζεται μέσα στο τένοντα του [τετρακέφαλου](http://el.wikipedia.org/wiki/%CE%A4%CE%B5%CF%84%CF%81%CE%B1%CE%BA%CE%AD%CF%86%CE%B1%CE%BB%CE%BF%CF%82_%CE%BC%CE%B7%CF%81%CE%B9%CE%B1%CE%AF%CE%BF%CF%82_%CE%BC%CF%85%CF%82), καθώς περνά πάνω από την άρθρωση του γονάτου για να καταλήξει στην [κνήμη](http://el.wikipedia.org/wiki/%CE%9A%CE%BD%CE%AE%CE%BC%CE%B7). Η επιγονατίδα δρα ως τροχαλία που βοηθά το τένοντα να μην κοπεί.

Η επιγονατίδα έχει τριγωνικό σχήμα. Η κορυφή της κατευθύνεται προς τα κάτω και χρησιμεύει για τη πρόσφυση του επιγονατιδικού συνδέσμου, που ενώνει την επιγονατίδα με την κνήμη. Η βάση της είναι πλατειά και τραχιά και σε αυτή προσφύεται ο τένοντας του τετρακέφαλου. Η οπίσθια επιφάνειά της αρθρώνεται με το [μηριαίο οστό](http://el.wikipedia.org/wiki/%CE%9C%CE%B7%CF%81%CE%B9%CE%B1%CE%AF%CE%BF_%CE%BF%CF%83%CF%84%CF%8C)



ΕΞΑΡΘΡΗΜΑ ΕΠΙΓΟΝΑΤΙΔΑΣ

* Το τραυματικό εξάρθρημα της επιγονατίδας είναι σπάνιο
* Τα καθ΄έξιν εξάρθρημα είναι συχνότερο
* Η κλινική εικόνα είναι αίμαρθρο και εκχυμώσεις στην περιοχή
* Τις περισσότερες φορές η επιγονατίδα είναι αναταγμένη
* Η κίνηση είναι επώδυνη


ΘΕΡΑΠΕΙΑ ΕΞΑΡΘΡΗΜΑΤΟΣ ΕΠΙΓΟΝΑΤΙΔΑΣ

* Η θεραπεία είναι συνήθως συντηρητική
* Τοποθετείται γύψινος νάρθηκας
* Ειδικός πρόγραμμα φυσικοθεραπείας για καλύτερη σταθεροποίηση της επιγονατίδας
* Σε περίπτωση καθ΄έξιν εξαρθρήματος συνιστάται χειρουργική θεραπεία

**ΚΑΤΑΓΜΑΤΑ ΕΠΙΓΟΝΑΤΙΔΑΣ**

ΕΙΔΗ ΚΑΤΑΓΜΑΤΩΝ ΕΠΙΓΟΝΑΤΙΔΑΣ

* Εγκάρσια χωρίς παρεκτόπιση
* Εγκάρσια με παρεκτόπιση
* Κατάγματα του άνω και κάτω πόλου της επιγονατίδας
* Συντριπτικά χωρίς παρεκτόπιση
* Συντριπτικά με παρεκτόπιση
* Επιμήκη
* Οστεοχόνδρινα



ΚΛΙΝΙΚΗ ΕΙΚΟΝΑ ΚΑΤΑΓΜΑΤΟΣ ΕΠΙΓΟΝΑΤΙΔΑΣ

* Έντονο οίδημα
* Εκχύμωση
* Άλγος ή δυσκολία έκτασης του γόνατος

ΘΕΡΑΠΕΙΑ ΚΑΤΑΓΜΑΤΩΝ ΕΠΙΓΟΝΑΤΙΔΑΣ

* Εγκάρσια χωρίς παρεκτόπιση, η θεραπεία είναι συντηρητική με ακινητοποίηση σε γύψινο επίδεσμο για 6 εβδομάδες
* Εγκάρσια με παρεκτόπιση, ανοικτή ανάταξη και οστεοσύνθεση με βελόνες και σύρμα
* Κατάγματα του άνω και κάτω πόλου της επιγονατίδας, αφαιρείται το τμήμα
* Συντριπτικά χωρίς παρεκτόπιση, συντηρητικά
* Συντριπτικά με παρεκτόπιση, αφαίρεση όλης της επιγονατίδας και αποκατάσταση του εκτατικού μηχανισμού
* Επιμήκη
* Oστεοχόνδρινα